**Այցելուն** (անգլ.՝ Haunter), 2013 թվականի կանադական միստիկ թրիլեր, որը նկարահանել է Վինչենցո Նատալին, գրել՝ Բրայան Քինգը, իսկ գլխավոր դերում է Էբիգեյլ Բրեսլինը։ Ֆիլմի պրեմիերան տեղի է ունեցել 2013 թվականի *South by Southwest* կինոփառատոնին։

Սյուժե
------

Լիզա Ջանսոնը՝ դեռահաս աղջկա ուրվականը, ով հասկանում է, որ մեռած է, սկսում է խուզարկել իր տունը, որը գտնվում է Հյուսիսային Օնտարիոյում։ Նրա ծնողները և եղբայրը չեն հավատում, որ իրենք մահացել են, սակայն աղջիկը հենց նույն օրը պարզում է, որ իրենք սպանվել են 1985 թվականին։ Քանի որ նա սկսում է ավելի շատ բան իմանալ, հասկանում է, որ կարող է կապ հաստատել նույն բնակարանում սակայն այլ ժամանակում ապրող մարդկանց հետ։ Իմանալով իր ուսումնասիրությունների մասին, հայնտվում է մի գունատ մարդ և ստիպում նրան կանգ առնել։ Լիզան ամենևին չի վախենում և փորձում է նախկին տանտերերի իրերի միջոցով կապվել Օլիվիայի հետ, ով իր ընտանիքով ապրում է ապագայում այդ նույն տանը և պետք է դառնա հաջորդ զոհը։

Օլիվիայի և մյուս մեռած աղջիկների օգնությամբ Լիզան կարողանում է տեղափոխվել ժամանակի մեջ և շուտով բացահայտում է տան առեղծվածը։ Նա վերջապես կարողանում է համոզել իր ընտանիքին, որ իրենք մահացած են և «արթնանալով» նրանք կարող են օգնել իրեն։ Իր ընտանեկան փրկությունից հետո նրանք պետք է կանգնեցնեն չար ոգուն, որը հետևում է տունը։ Չար ոգու ընտանիքի անդամների ուրվականների օգնությամբ Լիզան սպանում է նրան և փրկում մյուս ընտանիքին մահից։ Դրանից հետո, Լիզան արթնանում է՝ օրն անցկացնելով այլ կերպ։

Դերակատարներ
------------

* Էբիգեյլ Բրեսլին՝ Լիզա Ջոնսոն
* Փիթեր Ութերբրիջ՝ Բրյուս Ջոնսոն
* Միշել Նոլդեն՝ Քերոլ Ջոնսոն
* Սթիվեն ՄաքՀեթի՝ Էդգար Մուլինս (Չար Ոգի)
* Դևիդ Նոլլ՝ Երիտասարդ Էդգար
* Փիթեր Դաքունա՝ Ռոբերթ (Ռոբի) Ջոնսոն
* Սամանթա Ուեյնշտեյն՝ Ֆռանց Նիկոլս
* Էլյանոր Զիչի՝ Օլիվիա
* Դևիդ Հյուլեթ՝ Դևվիդ (Օլիվիայի հայրը)
* Սառա Մինինեն՝ Օլիվիայի մայրը
* Մարտին Քեմբել՝ Օլիվիայի քույրը
* Միշել Քոբուրն՝ Մերի Բրուքս
* Թեդ Մաքհոն՝ Էդգարի հայրը
* Մերի Դեյմ՝ Էդգարի մայրը

Արտադրություն
-------------

«Այցելուն» նկարահանվել է Տորոնտոյում և Բրենթֆորդում, Օնտարիո, Կանադա։ Նկարահանումները տևել են 25 օր։

Պրեմիերա
--------

«Այցելու»-ի պրեմիերան տեղի ունեցավ 2013 թվականի մարտի 9-ին *South by Southwest* կինոփառատոնին։ Իսկ Ամերիկյան կինոթատրոնների մեծ էկրաններին բարձրացավ 2013-ի հոկտեմբերի 18-ին։ DVD սկավառակի վրա այն հասանելի եղավ 2014 թվականի փետրվարի 11-ին և և երիզների վաճառքի ամբողջ գումարը կազմեց 129,447 դոլար։

Կարծիքներ
---------

Rotten Tomatoes-ը 32 կարծիքների հիման վրա, ֆիլմին տվեց 5.3/10։ Metacritic-ը 100 բալանոց աղյուսակից ֆիլմին տվեց 49։

Ծանոթագրություններ
------------------

1. ↑  Freebase տվյալների վերբեռնում — Google.
2. ↑  Olsen, Mark (2013 թ․ մարտի 12). «SXSW 2013: 'Short Term 12' wins feature prize». Los Angeles Times.
3. ↑  Barnard, Lisa (2013 թ․ դեկտեմբերի 19). «Canadian horror Haunter stars Abigail Breslin: review». *Toronto Star*. Վերցված է 2014 թ․ հուլիսի 26-ին.
4. ↑  Miska, Brad (2013 թ․ հուլիսի 29). «Exclusive 'Haunter' Poster Is Like Trapping Lightning In A Bottle!». *Bloody Disgusting*. Վերցված է 2014 թ․ հուլիսի 26-ին.
5. ↑  Barton, Steve (2014 թ․ հունվարի 23). «Haunter Going Bump in the Night on DVD and Blu-ray». *Dread Central*. Վերցված է 2014 թ․ հուլիսի 26-ին.
6. ↑  «Haunter (2013)». *Rotten Tomatoes*. Վերցված է 2014 թ․ հուլիսի 26-ին.
7. ↑  «Haunter». *Metacritic*. Վերցված է 2014 թ․ հուլիսի 26-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Metacritic · Rotten Tomatoes |

 |